GINOP-6.1.10-VEKOP-19-2020-00002 A gazdaság fokozatváltását támogató innovatív képzések

Kedvezményezett: IKK Innovatív Képzéstámogató Központ Zrt.

A projekt megvalósítási időszakának kezdő időpontja: 2020.03.01.

A projekt fizikai befejezésének napja: 2022.10.31.

A projekt összköltsége: 10 941 000 000 Ft

A támogatás mértéke: 100%

**A pályázat főbb tevékenységei:**

Az Innovatív Képzéstámogató Központ (IKK) azzal a céllal jött létre, hogy segítséget nyújtson a digitális kompetenciák fejlesztésében, valamint olyan használható és modern szaktudás megszerzését támogassa, ami érték a hazai munkaerőpiacon.

Az IKK innovatív módon vesz részt annak a célkitűzésnek megvalósításában, hogy Magyarország a negyedik ipari forradalom nyertesei közé tartozzon. Az IKK célja annak támogatása, hogy a fiatal pályaválasztóktól kezdve, a munkaadókon át, a szakmát váltókig mindenki egyaránt érvényesülni tudjon a digitális jövő munkaerőpiacán. Az IKK a fenti célok megvalósításán saját eszközeivel az alábbi területeken dolgozik:

1. A fiatalok pályaválasztásának támogatása, hogy megtalálják azt a szakmát, amiben erősségeiket jól ki tudják használni, számukra érdekes és biztos megélhetést nyújt.

2. Gyakorlatiasabb és vonzóbb szakképzés kialakításának támogatása, amelynek kritériumai:

* olyan használható szaktudás elsajátítása, ami érték a munkaerőpiacon, és amiért versenyképes fizetést kaphat a munkavállaló;
* digitális kompetenciák fejlesztése, mert a digitális jövő már elkezdődött;
* egyre több vállalat bevonása a diákok oktatásába, hogy a képzés minél inkább gyakorlatorientált legyen, és a modern technológiák elsajátítása mellett lehetőséget adjon a munkaerő piac megismerése által a megfelelő állás megszerzésére.

3. A változó gazdasági igényeknek megfelelő, életen át tartó tanulás elősegítése, minőségi digitális képzések széleskörű elérhetővé tétele.

4. A munkaerőpiaci és gazdasági igényeknek, valamint egyéni tapasztalatoknak és kompetenciáknak megfelelő eredményes pályamódosítás, szakmaváltás támogatása.

A projekt általános bemutatása

A projekt egyértelmű célja olyan innovatív képzések strukturális alapjainak letétele (, eszközök, módszertanok, amennyiben szükséges jogszabályi környezet módosítása), melyek nagyban hozzájárulhatnak ahhoz, hogy a kiemelt ágazatok (a projektben: Gépészet, Villamosipar és elektronika, Közlekedésgépész, Agrárgépész, Közlekedés, szállítmányozás és logisztika) ipari teljestőképessége jelentősen növekedjen. Ennek megfelelően a Felhívás minden pontjára reagálva, az abban rögzítetteket tételesen és pontosan megvalósítva tervezi a projekt az elvárt eredmények teljesítését.

A projektet kisebb részben saját erőforrásokkal, nagyobb részben szakmai vállalkozókkal kívánja megvalósítani.

A projekt során a következők maradéktalan megvalósítását tervezzük:

* Független vizsgacentrumok kialakítása
* Ágazati Képzőközpontok rendszerének kialakítása
* Műhelyiskolák és Dobbantó felzárkóztatási program megvalósítása a GINOP-6.2.4-VEKOP/16 projektben kialakított módszertani javaslatok alapján, Orientációs évfolyam megvalósítása
* Ipar 4.0. tudást megalapozó képzések és az ahhoz szükséges eszközök beszerzése.

**Megvalósítási helyszínek:**

* Kecskeméti Szakképzési Centrum (6000 Kecskemét, Bibó István utca 1.)
* Bajai Szakképzési Centrum (Baja, Petőfi Sándor utca 3.)
* Debreceni Szakképzési Centrum (Debrecen, Fokos utca 12.)
* Győri Szakképzési Centrum (Győr, Nádor tér 4.)
* Miskolci Szakképzési Centrum (Miskolc, Széchenyi István utca 103.)
* Nyíregyházi Szakképzési Centrum (Nyíregyháza, Dugonics u. 10-12.)
* Székesfehérvári Szakképzési Centrum (Székesfehérvár, Budai út 45.)
* Szekszárdi Szakképzési Centrum (Szekszárd, Széchenyi u. 2-14.)
* Szombathelyi Szakképzési Centrum (Szombathely, Akacs Mihály u. 8-10.)
* IKK Innovatív Képzéstámogató Központ Zrt (Budapest, Honvéd utca 13-15.)
* Nemzeti Szakképzési és Felnőttképzési Hivatal (Budapest, Baross utca 133.)